open-index/open-wikipedia-markdown huggingface dataset:
U (andre betydninger)

**U** har flere betydninger

* U, en bokstav
* *[[U (TV-serie)]]*, en norsk TV-serie for ungdom som gikk på NRK
* U (språk), et språk som snakkes i Kina
Hovind

**Hovind** er et etternavn som stammer fra stedet Hovin i Ullensaker.

Hovind er en norrønt navn som antageligvis speiler tilbake på et geografisk sted som fungerte som et gudehov, hvor man ofret til gudene.

## Kjente personer
De mest kjente personene med Hovind som etternavn er orienteringsløperen Eirik Kamstrup Hovind,  svømmeren Jørgen Hovind og håndballspilleren Anette Hovind Johansen.
VM i skiskyting 2000

Det **35. [[VM i skiskyting|verdensmesterskapet i skiskyting]]** ble arrangert 19. &ndash; 27. februar 2000 i Oslo (Holmenkollen).

Mesterskapets siste øvelse, herrestafetten, måtte avbrytes mens den pågikk på grunn av tykk tåke. Konkurransen ble avviklet 11. mars 2000 i Lahtis.

## Menn

### 10 km sprint



**Dato**: 19. februar 2000 


### 12,5 km jaktstart



**Dato**: 20. februar 2000 


### Fellesstart 15 km



**Dato**: 26. februar 2000 


### 20 km individuelt



**Dato**: 23. februar 2000 


### 4 x 7,5 km stafett



**Dato**: 11. mars 2000 i Lahtis
*(avbrutt [[27. februar]])*
 

## Kvinner

### 7,5 km sprint



**Dato**: 19. februar 2000 


### 10 km jaktstart



**Dato**: 20. februar 2000 


### Fellesstart 12,5 km



**Dato**: 26. februar 2000 


### 15 km individuelt



**Dato**: 22. februar 2000 


### 4 x 7,5 km stafett



**Dato**: 25. februar 2000 
 

## Medaljestatistikk
:  

## Kilder
*Resultatdatabase hos realbiathlon.com
*Resultatdatabase hos firstskisport.com
Sebastian Larsson

**Sebastian Bengt Ulf Larsson** (født 6. juni 1985) er en svensk tidligere fotballspiller.

Larsson er først og fremst offensiv midtbanespiller, men har noen få ganger spilt back. I 2001 gikk han fra sin moderklubb IFK Eskiltuna til Arsenal etter at en speider hadde sett han i en juniorlandskamp. Den 27. oktober 2004 debuterte han mot  i den engelske ligacupen. Sommeren 2005 signerte han en to-årig proffkontrakt. Den 1. februar 2006 debuterte han i Premier League som innbytter i kampen mot . Han flyttet til  i juli 2011. Han gikk videre til Hull i 2017, hvor han spilte en sesong, før han vendte hjem til Sverige for å spille i AIK.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Maria Rita

**Maria Rita Camargo Mariano** (født 1977), kjent under artistnavnet **Maria Rita**, er en brasiliansk sanger, datter av sangeren Elis Regina og musikkprodusenten César Camargo Mariano.

Maria Rita begynte sin karriere i en alder av 24, selv om hun ville synge fra hun var fjorten år gammel. Karrieren til hennes mor, en berømt sangerinne i Brasil, påvirket utsettelsen av Marias satsing. Før hun ble en profesjonell sanger gjennomførte hun en utdannelse innen marketing- og latinamerikanske studier ved Universitetet i New York. Hun hadde sin praksisperiode i et ungdomsmagasin.

Etter sine nylige suksesser har hun nå blitt ett av de nye ikonene innen MPB. I etterkant av sin suksess og de internasjonale ambisjonene har kritikerne beskyldt henne for å imitere sin mors stil.

Maria Rita har vunnet den latinske Grammy-prisen i de tre kategoriene årets nykommer, beste MPB-album og beste brasilianske låt.

## Diskografi

* *Maria Rita* (2003)
* *Segundo* (2005)
* *Samba Meu* (2007)

## Referanser


## Eksterne lenker
* 
* 
* 
*
Johan Koren Christie

**Johan Koren Christie** (født 23. juli 1909, død 5. juli 1995) var en norsk generalmajor og flyingeniør som ble høyt dekorert for sin innsats under andre verdenskrig. 
## Bakgrunn
Johan Koren Christie var sønn av professor Werner Hosewinckel Christie og Karen f. baronesse Wedel-Jarlsberg, bror til generalmajor Werner Christie (1917–2004) og pianist Amalie Christie, og far til tidligere helseminister Werner Christie (1949–).

Christie utdannet seg ved Hærens Flyveskole 1929-30 og utdannet seg deretter i flyteknikk ved Technische Hochschule Berlin/Charlottenburg.

## Andre verdenskrig
Da den tyske invasjonen av Norge startet i april 1940 oppholdt Christie seg i Sverige. Han tok seg inn i Norge, hvor han sluttet seg til de norske styrkene og deltok i kampene ved Kongsvinger, sammen med blant annen Leif Larsen, som nestkommanderede i Kompani Benckert. Etter at de norske styrkene i Sør-Norge hadde kapitulert, tok han seg via Sverige til Nord-Norge. Der ble han teknisk sjef for de norske flyvåpnene. Da også de norske styrkene i Nord-Norge kapitulerte 7. juni 1940, var Johan Koren Christie blant de norske offiserene som fulgte kong Haakon VII til Storbritannia.

Under andre verdenskrig var Christie sentral i organiseringen av det norske flyvåpen i Storbritannia og utdanning av norske flyvere i Canada. Han ble først teknisk sjef ved den norske treningsleiren Little Norway i Canada. I 1941 ble han kalt til London, hvor han fikk ansvaret for å organisere de norske jagerskvadronene.

Christie hadde et sterkt ønske om å komme i aktiv tjeneste, og etter utdannelse begynte han i juni 1943 å fly ved 35 Squadron RAF, en av RAFs Pathfinder Force-skvadroner, som markerte mål for britiske bombefly. Han fløy 45 tokter over Tyskland. Han avanserte til flight commander med oberstløytnants grad.

I 1944 ble Christie liaisonoffiser til Supreme Headquarters Allied Expeditionary Forces, og etterhvert ansvarlig for repatriering av fanger i tysk fangenskap og var involvert i forberedelsene til aksjonen med de hvite bussene.

## Etter krigen

Etter krigen hadde Christie en rekke fremtredende sivile og militære stillinger, hans siste stilling var sjef for Luftforsvarets forsyningskommando med generalmajors grad. I sin pensjonisttid engasjerte Christie seg i fredsarbeid og var blant annet aktiv i «Generaler og admiraler for fred».

## Utmerkelser
For sin innsats under krigen ble Christie dekorert med Krigskorset med sverd, St. Olavsmedaljen med ekegren, Deltakermedaljen med rosett, Haakon VIIs 70-årsmedalje, britiske Distinguished Service Order, Order of the British Empire og Distinguished Flying Cross, samt den amerikanske Bronze Star, Forbundsrepublikken Tysklands fortjenstorden og Sveriges Røde Kors' fortjenestemedalje.

### Merknader

## Biografi
* 

## Referanser
Holmestrandtunnelen

**Holmestrandtunnelen** er en veitunnel utenfor Holmestrand i Vestfold. Tunnelen er 1862 meter lang, 9 meter bred og 4,75 meter høy (opp til lys og vifter i tunneltaket). 

Byggingen av Holmestrandtunnelen begynte i 1980 og den ble åpnet 14. mai 1983 for å lede den tette biltrafikken på E18 utenom Holmestrand sentrum. I 2001 ble den nye E18 lagt i egen trasé lengre vest i fylket, og Holmestrandtunnelen ble en del av fylkesvei 313 som går mellom Helland i Tønsberg kommune og Gutu i Holmestrand kommune. Tunnelen har vært stengt for normal trafikk siden 2012 på grunn av Jernbaneverkets utbygging av ny jernbanetunnel gjennom Holmestrandsfjellet, og krever omfattende renovasjon for å kunne åpnes for normal trafikk igjen. Den brukes også til nødutgang fra Holmestrandsporten.

Den har et tverrslag ut i det fri.

På grunn av liten trafikk og høye vedlikeholdskostnader har det vært foreslått å bygge om tunnelen til blant annet byparkering, overnattingssted, museumslager og skitunnel. 

## Se også
*Veitunneler i Norge

## Referanser


## Eksterne lenker
* 
* The World's Longest Tunnel Page
* Zoombart kart og luftfoto over tunnelen
Mariann Thomassen

**Mariann Thomassen** (født 1979) er en norsk sanger og DJ, under navnet **DJ Mariann Rosa**, kjent som frontfigur og vokalist i bandet Surferosa. 

Thomassen er født i Ålesund, men tilbrakte store deler av oppveksten i Stryn. Der var hun med på å starte det lokale rockeverkstedet, og begynte i bandet Frizzy. Bandet markerte seg ved å komme til landsmønstring i UKM samt deltakelse på en nasjonal rockemønstring.

Da Thomassen senere flyttet til Bø i Telemark for studier møtte hun mange av dem som skulle bli medlemmer i Surferosa. Hun ble vokalist for bandet i 2000 og en av de første spillejobbene var som support for Briskeby på Kroa i Bø. Hun ble etter hvert kjent for sin spesielle klesstil på scenen, samt sin kraftfulle stemme og utagerende stil. Hun utgav tre album med bandet: *[[Shanghai My Heart|Shanghai my heart]]*, *[[The Force]]* og *[[The Beat on the Street|The Beat On The Street]]*.

Høsten 2007 var hun en av de fire dommerne i talent-programmet ''Idol'' på TV 2, sammen med Asbjørn Slettemark, Benedicte Adrian og juryleder Jan Fredrik Karlsen. I 2012 ledet hun moteprogrammet *Stil* på TV 2 sammen med Dorthe Skappel. 

Hun har mellomfag i kultur og mediefag ved Høgskolen i Bø 1999–2001 og studerte Kulturledelse for kunst og kultur ved Høgskolen i Oslo og Akershus 2012–2013. 

## Referanser


## Eksterne lenker
* 
* 
*
Ian Stuart Black

**Ian Stuart Black** (1915–1997) var en manusforfatter som skrev historiene *[[The Savages]]*, *[[The War Machines]]* (med Kit Pedler) og *[[The Macra Terror]]* for *[[Doctor Who]]* i 1965 og 1966. Han skrev også bøkene basert på historiene for Target Books.

## Referanser


## Eksterne lenker
* .
Randy Piper

**Randy Piper** (født 13. april 1953) er gitarist i det amerikanske heavy metal-bandet W.A.S.P. fra 1982&ndash;1986. Han sluttet i bandet og var en kort periode gitarist for Alice Cooper. Etter en Japan-turné med W.A.S.P. ble utstyret sendt hjem etter dem og Blackie Lawless beholdt alt utstyret så Randy Piper slet med å få lånt utstyr da han spilte for Alice Cooper. Piper fikk aldri dratt på turné med bandet, men jobbet litt med albumet *[[Constrictor]]* som ble utgitt i 1986. Etter dette startet han et eget prosjekt kalt Animal (også kjent som Randy Piper's Animal).

## Referanser
Shady Records

**Shady Records** er et amerikansk plateselskap som spesialiserer seg på hiphop-musikk. Grunnleggeren av Shady Records, Eminem, startet sitt eget plateselskap under Interscope Records etter at han slapp ut *[[The Marshall Mathers LP]]*. Sammen med sin manager, Paul Rosenberg, skapte Eminem plateselskapet sent i år 2000. Den mest suksessfulle artisten i Shady Records er Eminem, som også jobber i Dr. Dre's Aftermath Entertainment.

## Medlemmer

## Referanser
Surferosa

***Surferosa*** var et norsk pop- og rockeband som ble dannet i 2000 med Mariann Thomassen som vokalist og frontfigur. Bandet ga ut flere album og deltok i Melodi Grand Prix. De ble oppløst i 2009. I 2025 gjorde bandet comeback på scenen, og ga også ut singelen «In the Dead of the Night».

## Bakgrunn

### Opphav
Bandet ble beskrevet som en synthbasert «thrashpop»-gruppe. Det sprang ut fra studentmiljøet i Bø i Telemark i 2000. Den 1980-tallsinspirerte gruppen vant bandkonkurransen Zoom i 2001 og ble sendt på den påfølgende Zoom-turneen i Norge og England våren 2002. De fikk mye oppmerksomhet i media, ikke minst på grunn av vokalist Mariann Thomassen fra Stryn, hennes sterke scenepersonlighet og fargerike kostymer.

### Bandnavnet
Navnet Surferosa er hentet fra en plate med Pixies som heter *Surfer Rosa* og kom ut i 1988. 

### Utgivelser
Deres debut-EP kom ut i 2002 og inneholdt den energiske låten «Lucky Lipstick». For låten ble de nominert til Alarmprisen 2003 i klassen årets låt. Gruppa albumdebuterte med *[[Shanghai My Heart]]* i 2003, og fikk flere radiohits. Samme år lagde de all filmmusikken til spillefilmen *[[Bare Bea]]* og hadde suksess med singelen «Saturday Night» fra filmen. I 2005 lanserte de sitt andre album, *[[The Force]]*. Albumet oppnådde ikke like store salgstall som det forrige, men fikk relativt gode kritikker i pressen. Albumet blir regnet for å være mer modent enn det forrige og ikke fullt så kaotisk i sin stil. «Royal Uniform» fra *The Force* var en del av lydsporet til spillet spillet ''FIFA 07''. «Scandinavian Decay» fra det tredje albumet *The Beat on the Street*, var med på spillet ''The Sims 2''.

### Annet
Surferosa opptrådte ofte i Sverige og England, og i utlandet ble bandet iblant sammenlignet med Blondie. I 2009 deltok bandet i Melodi Grand Prix med låten «U Look Good», men de nådde ikke finalen. Senere samme år ble Surferosa oppløst.

## Bandmedlemmer

### Medlemmer da bandet ble oppløst

*Mariann Thomassen, vokalist
*Andreas Orheim (Andy), synthesizer
*Henrik Gustavsen, trommer
*Kjetil Wevling, elgitar
*Sigurd Løvik (Ziggy), bassgitar

### Tidligere bandmedlemmer

*Jan Roger Sletta, trommer (2000–2007)
*Erlend Foss, elgitar (2001–2003)

## Diskografi
*2002: *[[To Russia with Love]]* (EP)
*2003: *[[Neon Commando]]* (EP)

*2003: *[[Shanghai My Heart]]* (album)

*2004: «Satin Con Blonde» (singel)

*2004: «Lucky Lipstick» (singel)

*2004: «Saturday Night» (singel)

*2005: *[[The Force]]* (album)
*2008: *[[The Beat on the Street]]* (album)

*2025: «In The Dead Of The Night»

### Filmmusikk
* 2003: *[[United]]*
* 2004: *[[Bare Bea]]*

## Referanser


## Eksterne lenker
* 
* 
* Blogg, bilder, video, musikk (Livecity 2008)
Sound Blaster

**Sound Blaster**-serien var lenge de facto-standarden for lyd på IBM PC-kompatible datamaskiner. Skaperen av kortene var Creative Technology i Singapore, som også er kjent under navnet på sitt amerikanske datterselskap, Creative Labs.

## Før Sound Blaster
Creatives første lydkort het *Creative Music System* (C/MS) og ble utgitt i august 1987. Det hadde to kretser bygget rundt Philips SAA 1099, som sammen ga brukeren en polyfoni på 12 firkantbølger med stereolyd og noen støykanaler.

Det er også interessant å bemerke seg at disse brikkene ble omtalt i flere magasiner om elektronikk rundt om i verden. I mange år hadde Creative en tendes til å bruke komponenter som ikke var spesielt laget for sine produkter og bygge de rundt fabrikantenes referansedesign. De integrerte kretsene hadde hvitt eller svart papir som dekte toppen og dermed identiteten på disse brikkene. På C/MS-kortet var Philips sine brikker dekt med hvitt papir hvor det fiktive navnet *CMS-301* var skrevet. Deler som Creative selv har laget er nummerert med bokstavene **CT** og et nummer.

Overraskende hadde kortet også en 40 pinns PGA-brikke laget av Creative med *CT 1302A CTLP 8708* silketrykket. Den så akkurat ut som den digitale signalprosessoren på Sound Blaster, som ble utgitt senere. Den ble antagelig brukt til å automatisere noen av operasjonene på kortet, slik som kontrollering av modulasjonskurvene.

I 1988 solgte Creative C/MS gjennom RadioShack under navnet *Game Blaster*. Disse to kortene er identiske og Creative forandret ikke en gang merkene eller navnene på programmene som fulgte med kortet.

## Sound Blaster
Det første kortet med navnet *Sound Blaster* kom i november 1989. Senere fulgte blant annet *Sound Blaster Pro*, *Sound Blaster 16*, *Sound Blaster AWE32* og *Sound Blaster AWE64*. Dagens *Sound Blaster*-kortserie heter *X-Fi*.
Bernt H. Lund

**Bernt Henrik Lund** (født 1924) er en norsk tidligere offentlig embetsmann og diplomat. Han var sentral i norsk utviklingshjelp i 1980- og 1990-årene, og var departementsråd i Departementet for utviklingshjelp 1985–1989 og spesialrådgiver for bistand etter at departementet ble innlemmet i Utenriksdepartementet i 1990. Han var deretter ambassadør til Namibia.

## Familie
Han var sønn av Diderich H. Lund og Sigrid Helliesen Lund. Han var gift fra 1951 til 1963 med Bente Onsager Lund (1921-1995). De var foreldre til samfunnsøkonomen Diderik Lund. I 1966 giftet han seg med Ebba Sundt, født i 1927 (f. Andersson). De har datteren Tanja C. Lund, født 1966.

## Bakgrunn og virke
Lund tok examen artium i 1942 og ble samme år arrestert for illegal avisvirksomhet. Ble satt på Grini og deretter sendt til Sachsenhausen, hvor han satt til frigjøringen i 1945. Etter krigen studerte han statsvitenskap ved universitetet i Stockholm og avla pol.mag.-eksamen i 1949. Fra 1963 til 1967 ved Norges Kommunal- og Sosialskole som lektor, senere rektor.

Han var medlem av Oslo bystyre 1956–1967 for Arbeiderpartiet, og fra 1960 også av formannskapet. Han ledet også flere kommunale styrer og utvalg, bl.a. Oslo skolestyre 1964–1967. Han ledet Arbeiderbevegelsens informasjonskomité mot norsk medlemskap i EF (AIK) foran folkeavstemningen om EF i 1972, men sa ja til EU i 1994.

Fra 1967 var han kommunal administrator, som sykehusrådmann i Oslo 1967–1969 og finansrådmann 1970–1985. Fra 1985 var han statlig embetsmann, som departementsråd i Departementet for utviklingshjelp 1985–1989 og spesialråd for bistand i Utenriksdepartementet i 1990. Han var deretter ambassadør og NORADs stedlige representant i Namibia.

Han var tidsvitne for Hvite Busser og Aktive Fredsreiser 1999-2018 og styreleder i stiftelsen Hvite Busser og president i Den internasjonale Sachsenhausen-komiteen.

Bernt H. Lund har mottatt en rekke ordener og utmerkelser i Norge og utlandet. Han er bl.a. kommandør av Dannebrogordenen, den svenske Nordstjärneorden, Finlands løves orden, Den islandske falkeorden og Order of the British Empire, og han har mottatt St. Hallvard-medaljen fra Oslo kommune og Venstres miljøpris.

Han var medforfatter til boken *Tidsvitner – Fortellinger fra [[Auschwitz]] og Sachsenhausen* (2006, Gyldendal).

## Referanser


## Eksterne lenker
* Bernt H. Lund om sine erfaringer som politisk fange under andre verdenskrig
Skagerak Arena

**Skagerak Arena** er hjemmebanen til Odds ballklubb og Odds Ballklubb Kvinner. Den ligger samme sted som Odd Stadion lå, men selve banen er snudd 90 grader og naturgresset er erstattet med kunstgress. Skagerak Energi har kjøpt rettighetene som generalsponsor.

Prosjektet ble lansert etter sesongslutt 2005. Anlegget ble, på tross av motstand fra enkelte naboer, vedtatt bygd høsten 2006. Demonteringen av Odd Stadion ble påbegynt 13. november. Ny tippeligakontrakt var da sikret, etter at Bryne ble slått i kvalifiseringskampene. Stadionet var klart til 2. serierunde 15. april 2007, da Odd tok imot Lillestrøm. Da var bare den ene kortsiden og nedre del av den vestre langsiden klar. 

Tribunefasilitetene ble gradvis ferdigstilt, og var klar til sesongen 2008. I det sørvestre hjørnet er det bygget et leilighetskompleks. Det er også planer for de andre hjørnene, men disse planene er ikke realisert.  

Anlegget blir også brukt som konsertarena, og Elton John spilte på Skagerak Arena den 20. juni 2009.

Stadion sto helt ferdig bygd sesongen 2011. Da var den offisielt ferdig, og det var en stor seremoni rett før avspark på eget gress.

Tilskuerrekorden på Skagerak Arena er 12 436, og ble satt den 20. august 2015 da Odd spilte play-off kamp til Europa League mot Borussia Dortmund. Den uoffisielle tilskuerrekorden er semifinalen mot Viking i NM i 1984. I denne kampen ble det anslått å være 12 500 tilskuere til stede. Det offisielle tallet var ca. 8 500. Den offisielle tilskuerrekorden mot norske lag er 12 293, og ble satt den 25. september 2014 når Odd spilte semifinale i NM mot Sarpsborg 08.

I august 2016 ble det offentliggjort at det nordøstre hjørnet skulle bygges ut. Toppidrettsgymnaset i Telemark, som allerede disponerer noe av Telemarkstribunen trenger større plass. Dette vil si at det kommer et nytt bygg i hjørnet som tidligere har vært åpent. Dette medfører at den totale kapasiteten på Skagerak senkes fra ca. 12 500 til ca. 12 000. 

## Eksterne lenker
* 
Skagerak Arena bilder og video - Nordic Stadiums
Skógafoss

**Skógafoss** er et 25 m bredt og 60 m høgt fossefall ca. 5 km vest for Skógar og sør for Eyjafjallajökull på Sør-Island. Fossen som er en av Islands vakreste, ble fredet i 1987. Sagnet sier at landnåmsmannen Þrasi Þórólfsson gjemte en gullkiste bak fossen.

## Eksterne lenker
*
Gianfranco Zola

**Gianfranco Zola** (født 5. juli 1966 i Oliena på Sardinia i Italia) er en italiensk fotballtrener og tidligere fotballspiller.

Han mistet etter avslutningen av sesongen 2009-2010 trenerjobben i den engelske Premier League-klubben West Ham United FC etter drøye to år i stillingen. Fortsatte så i Watford FC i ett år, fikk ett år i Cagliari Calcio.

## Spillerkarriere
I 1984 signerte han en proffkontrakt med det sardinske laget Nuorese. Fem år etter signerte han for Napoli og samme år debuterte han i Serie A. I 1991 overtok han den legendariske drakt nummer 10. I 1993 ble han solgt til Parma FC der han vant UEFA-cupen, og kom på andreplass i både Serie A og Coppa Italia.

## Chelsea FC
I november 1996 ble Zola solgt til Chelsea FC for 4,5 millioner britiske pund som en av flere utenlandske spillere av manager Ruud Gullit.
I Chelsea FC var han kjent som en «magiker» og en spiller som alltid var farlig på frispark.
I 1997 ble han kåret til den beste spilleren i England av de andre spillerne. Han var den første spilleren som noen gang har vunnet denne prisen uten å ha spilt en hel sesong i FA Premier League, Zola var den første spilleren i Chelsea som vant denne prisen.

Gianfranco Zola ble i 2006 æresmedlem av Storbritannia.
Zola ble også kåret av Chelsea FCs supportere som den beste spilleren i Chelsea FC gjennom tidene.

## Cagliari Calcio
I 2003 dro Zola til Cagliari Calcio. Like etter at Zola ble solgt prøvde Roman Abramovitsj å kjøpe tilbake Zola. Da budet ble avslått prøvde Roman Abramovitsj å kjøpe hele Cagliari. Hans bud ble avslått. Zola var en av hovedgrunnene til at Cagliari rykket opp. Zola ble et år til i klubben før han la opp.

Hans trøye nummer 10 ble fredet i Cagliari. Chelsea FC freder ikke trøyenumre, men ingen har blitt tildelt hans trøye nummer 25 etter at han dro.

## West Ham United
I september 2008 ble det bekreftet at Zola tok over managerstillingen etter Alan Curbishley i West Ham United. Den 11. mai 2010 ble det bekreftet at ledelsen av West Ham United hadde avskjediget ham.

## Watford
Juli 2012 signerte Zola en kontrakt med den engelske Championship-klubben Watford FC. Kontrakten strekker seg over to år.

## Meritter
* VM 1994
* EM 1996
* Vinner av Supercupen 1993(Parma) og 1998(Chelsea)
* Vinner av UEFA-cupen 1994(Parma)
* Vinner av Cupvinnercupen 1998(Chelsea)
* Vinner av Ligacupen 1998 (Chelsea)
* Vinner av FA-cupen 1997 og 2000 (Chelsea)

## Klubber
* Nuorese
* Sassari Torres
* Napoli
* Parma
* Chelsea
* Cagliari

## Referanser


## Eksterne lenker
*
Gulltornslekta

* *[[Ulex argenteus]]*
* *[[Ulex boivinii]]*
* *[[Ulex borgiae]]*
* *[[Ulex cantabricus]]*
* *[[Ulex densus]]*
* *[[Gulltorn|Ulex europaeus]]* 
* *[[Ulex gallii]]*
* *[[Ulex genistoides]]*
* *[[Ulex micranthus]]*
* *[[Ulex minor]]*
* *[[Ulex parviflorus]]*

**Gulltornslekta** (*Ulex*) er en slekt med omkring elleve arter med eviggrønne busker i erteblomstfamilien. 

Gulltornslekta er nært beslektet med gyvelslekta og ginstslekta, og har som dem grønne stammer og ganske små blader. Den skiller seg fra to andre slektene ved å være ekstremt tornete, med blader som er modifiserte til 1–4&nbsp;cm lange torner. Alle artene har gule blomster, noen med en svært lang blomstersesong. 

Den mest kjente arten er gulltorn (*Ulex europaeus*), den eneste arten som er viltvoksende i det meste av Vest-Europa, hvor den vokser på solrike steder, med som regel tørr sandholdig jord. To lavere arter, *[[Ulex minor]]* og *[[Ulex gallii]]*, vokser i tørre lyngheier nord til De britiske øyer. De fleste andre artene vokser kun på Den iberiske halvøy, men det er også noen få i Nordvest-Afrika.

## Kilder
* LegumeWeb Besøkt 23. november 2014.
* Flora Europaea – ''Ulex'' Besøkt 23. november 2014.
* 
* 

## Eksterne lenker
*
Deflagrasjon

**Deflagrasjon** er en forbrenning eller forbrenningslignende kjemisk reaksjonsprosess, som forplanter seg saktere enn lydhastigheten, gjennom materialet som forbrennes.
I dagligtale blir deflagrasjon kalt «forbrenning»,og de aller fleste materialer satt i brann, slik som trevirke, brenner ved deflagrasjon. Forbrenningshastigheten vil variere mellom ulike eksplosiver, temperaturer og trykk, men er lavere enn lydhastigheten i materialet. Lydhastigheten øker med trykket, da større trykk fører til at varmeoverføringen går raskere. For eksempel kan kanonkrutt ha en forbrenningshastighet lik 5 mm/s i friluft, mens den i kanonens brennkammer kan bli hundre ganger så høy.

Alternativet til deflagrasjon er detonasjon.
Detonasjon

**Detonasjon** er omsetning av et eksplosiv ved en kraftig trykkbølge som forplanter seg med **overlydsfart** gjennom stoffet. Hastigheten til sjokkbølgen (detonasjonshastigheten) varierer mellom ca. 1500 og ca. 9000 m/s.

Ved avsetning av et eksplosiv produseres gass med meget høy temperatur og trykk. Dette gir gasspartiklene kolossale hastigheter. Disse støter med full kraft mot sprengstoffets molekyler og slår disse istykker. Dermed avgis mer energi og en hurtig detonasjonskjedereaksjon er i gang.

Hvorvidt eksplosivet omsettes ved detonasjon eller deflagrasjon (langsom forbrenning) bestemmes av *eksplosivets egenskaper*, *initeringsmåte*, *sprengstoffmengde* og *[[atmosfære]]n* rundt. For eksempel hvis man antenner Composition C-4 (vanlig militært sprengstoff) med flamme, vil det bare brenne svakt.

Alle eksplosiver må kunne forbrenne uten tilførsel av ekstra oksygen. «Kanonkrutt» brenner ofte like godt under vann. Langsom forbrenning kan skyldes overskudd av oksygen eller nitrogen i vanlig luft, hvis det ikke skyldes manglende mulighet for trykkstigning i åpent rom.
Kristin Herrera

**Kristin Herrera** (født 21. februar 1989 i Los Angeles i California) er en amerikansk skuespillerinne av meksikansk og puertoricansk avstamning. Hun spilte Dana Cruz i Nickelodeon-programmet *[[Zoey 101]]*.

## Referanser


## Eksterne lenker
* 
* http://www.kristinherrera.com  – Offisiell hjemmeside
* https://web.archive.org/web/20111018211559/http://www.kristin-herrera.net/ – Fanside for Kristin Herrera
* Zoey's 101 Club- Fanside for Zoey 101
* http://www.myspace.com/kristinherrera – Offisiell MySpace
Boogie

**Boogie og boogierock** er en musikksjanger med klare referanser til rock'n roll, blues og rhythm and blues. Boogie kjennetegnes av at rytmen har shuffle-preg, og tempoet må ikke være sakte. Norske Backstreet Girls spiller boogierock, mens internasjonalt er Status Quo mest kjent for denne musikken. Det er ikke klare grenser mellom boogie og annen rock'n roll, og artister som Rolling Stones, The Shadows, ZZ Top, AC/DC og Fleetwood Mac har gjort innspillinger med boogie-preg. Chuck Berry vil av noen regnes som grunnleggeren av sjangeren, og "Johnny B. Goode" er kanskje den ultimate boogierock-låta. Blant annet har George Thorgood og Johnny Winter har spilt inn versjoner av Johnny B. Goode.
Brilletrupial

**Brilletrupial** (*Icterus icterus*) er Venezuelas nasjonalfugl. Den er svart og gul med lange hvite streker over den svarte vingen.

Den lever i tørre skoger, llanos, tørre busklandskap og åpne savanner hvor de lever av insekter og ulike frukter.

Brilletrupial lager ikke et rede selv, noe som betyr at de stjeler rede fra andre fugler, som regel fra rustpannetornfugl  (*Phacellodomus rufifrons*) eller storkaskadi (*Pitangus sulphuratus*). Brilletrupial kan være svært voldelig mot forsvarende reirbyggere.

Ungene blir noen ganger parasittert av bremser (Oestridae), som kan få fatale for de unge.

## Referanser


## Eksterne lenker
*
Kalkulasjonsrente

**Kalkulasjonsrenten** eller *rentekravet* er den renten eller avkastningen man krever å få av en investering. Når en bedrift vurderer å foreta investeringer er kravet at investeringen skal være lønnsom, det vil si at bedriften, når investeringsperioden er over, får pengene tilbake med renter.

Kalkulasjonsrenten brukes ofte til bedriftsøkonomiske beregninger, deriblant utregning av Netto Nåverdi.
Sherry Stringfield

**Sherry Stringfield** (født 1967) er en amerikansk skuespillerinne. Hun spilte rollen som Susan Lewis i TV-serien ''Akutten.

## Filmografi
* 1994-1996, 2001-2005: Akutten
* 2000: Høst i New York

## Eksterne lenker
*
Jimmy Smits

**Jimmy Smits** (født 1955) er en amerikansk skuespiller. 

Smits er kjent for sine roller på 1980-tallet: i det juridiske dramaet *[[LA Law]]* som Richard Dysarts samarbeidspartner Victor Sifuentes, som også var firmaets advokat (en rolle han spilte fra 1986 til 1991), og som Dennis Franzs andre partner, Bobby Simone, i *[[NYPD Blue]]* (en rolle han spilte 1994 til 1998), en politimann som var enkemann, så vel som hans rolle i *[[The West Wing]]* som kongressmann og presidentkandidat Matt Santos, der han medspilte med Alan Alda, Bradley Whitford og Martin Sheen. Han spilte en stor rolle i den tredje sesongen av *[[Dexter (TV-serie)|Dexter]]*.

## Referanser


## Eksterne lenker
*
Fredrik Nyberg

**Fredrik Nyberg** (født 23. mars 1969 i Frösön) er en svensk tidligere alpinist.

Han debuterte i verdenscupen i desember 1988. 14 måneder senere kunne han feire sin første seier i et storslalåmrenn i Veysonnaz.

Han deltok i OL fire ganger, 1992 i Albertville, 1994 i Lillehammer, 1998 i Nagano og 2002 i Salt Lake City. Hans beste resultat var en femteplass i storslalåm i 2006, en sjuendeplass i utfor i 2002 og en åttendeplass i storslalåm i 1992. I VM 1999 i Vail / Beaver Creek ble han nummer 4 i storslalåm.

9. november 2006 pådro Nyberg seg store skader i høyre kne etter et fall under trening i Reiteralm. Det innebar slutten på VM-sesongen og en 18 år lang karriere i verdenscupen.

## Verdenscupseire

## Referanser


## Eksterne lenker
*
Rygge skytterlag

**Rygge skytterlag** er et skytterlag organisert i Det frivillige skyttervesen. Laget ble stiftet i 1861. I 1953 bygget man skytterhus og i 2005 fikk laget installert elektroniske skiver på skytebanen. I 2006 hadde laget i underkant av 200 medlemmer.

## Eksterne lenker

* Rygge skytterlag
Seter (Leksvik)

**Seter** ligger midt imellom Leksvik og Vanvikan i Leksvik kommune med omtrent 150 innbyggere. Borgåsen og Amborneset skiller den fra nabotettstedet Hindrem.

Her finner vi blant annet et sports- og aktivitetssenter, en del jordbruk og en del industri. Industrimennene og gründerne Bjørn Lyng bodde her og Ragnar Lyng vokste opp her, og har grunnlagt Lynggruppen som omfatter flere fabrikker og selskaper som Lyng Motor, Lyng Elektronikk, Lyng Triangel, Elsafe med flere. Bjørn Lyng bosatte seg senere på Gran Canaria, der han bygde opp Anfi del Mar og Tauro-dalen.

Seter har et variert naturmiljø, med steinstrender og svaberg nede ved sjøen, granskog (stort sett plantet), furuskog (på Borgåsen og ved Hestvollhaugen), en del krattskog med løvtrær, dyrket mark, gårdsbruk/småbruk, boligfelt og enkeltstående eneboliger. I dette naturmiljøet finnes det et rikt dyre- og planteliv. Det er en stor stamme med rådyr og elg. Det finnes hare og ekorn, og fugler som grønnspett, flaggspett, hegre som hekker og ørn som kretser over stedet.
Sibel Tüzün

**Sibel Tüzün** (født 29. september 1971 i Istanbul i Tyrkia) er en tyrkisk pop- og rockesangerinne. 

Sibel Tüzün representerte Tyrkia i Eurovision Song Contest 2006 med sangen «Superstar» (tyrkisk: «Süper Star»). Hun er gift, og de har en datter.

## Diskografi
### Album

### Singler

## Referanser


## Eksterne lenker
* 
* 
* Sibel Tüzuns hjemmeside 
* Fan-side
Fana stadion

**Fana stadion** er et friidrettsstadion som ligger i bydelen Ytrebygda sør i Bergen kommune. Stadionet var ferdig til sommeren 1969 med gummiasfalt, som ble erstattet med tartandekke i 1978. Da Fana stadion stod ferdig i 1969 var den det mest avanserte og moderne friidrettsanlegget i Norge. Det er innlagt varmekabler i gressmatten, og er dermed mindre avhengig av et varmt klima for å benyttes.

Den opprinnelige tribunen og administrasjonsbygningen ble ferdigstilt i 1991, men tribunekapasiteten har økt to ganger siden da, først i 1996 og senere i 2004. I 2004 ble banen opprustet med på nytt med tartandekke (polytan) i forbindelse med at Bislett Games ble avholdt der da Bislett stadion i Oslo var under ombygging. I tilknytning til Fana stadion finner man også Høiehallen, som er en ca 110 meter lang innendørs tunnel for oppvarming, samt anlegg for både lengde, høyde, tresteg og kulestøt.

En rekke norske rekorder er satt på Fana stadion, samt to tidligere verdensrekorder (Trine Hattestad, Elvan Abeylegesse).

Selv om Fana stadion er bygget for friidrett, er den og Brann Stadion de eneste stadionene i Bergen som holder toppfotballstandard.

## Kilder
* Fana stadion i Bergen byleksikon

## Eksterne lenker
*
Lauritz Johnson

**Lauritz Jacob Johnson** (1906–1992) var en norsk journalist, programleder og programskaper som arbeidet nesten femti år i NRK. Han er særlig kjent for å ha ledet NRKs radioprogrammer for barn, først og fremst *[[Barnetimen]]* der han på 1950-tallet ble hele Norges «Onkel Lauritz». Han lagde også programmer for Barne-TV, deriblant med figuren Teodor.

Lauritz Johnson ble født på Nøtterøy, gikk på skole i Tønsberg og flyttet med familien til Oslo rett før krigen.

Han tok juridisk embetseksamen (cand.jur.) i 1930. Han prøvde seg seinere som frilansjournalist og begynte i NRKs foredragsavdeling i 1937. I 1946 ble han leder av barne- og ungdomsavdelingen i NRK radio der han opprettet Barnetimen. Han knyttet også til seg barnebokforfatterne Anne-Cath. Vestly, Thorbjørn Egner og Alf Prøysen. Selv var han programleder i Lørdagsbarnetimen, en kulturell storsatsing med hørespill for barn hver uke, lytterkontakt, eget jentekor, guttekor og juniororkester, et av NRKs mest populære radioprogrammer. Fra 1959 til 1974 var Johnson programredaktør i fjernsynet og fortsatte også siden å lage enkeltprogrammer for barn, blant annet sammen med Birgit Strøm og hennes fingerdokke bamsen Teodor i programserien *[[Så rart]]*.

Johnson skal ha hatt tre «opp-ord» som rettesnor for sitt arbeid for barn, nemlig «opplevelse, opplysning og oppdragelse».

Han hadde en birolle i filmen *[[Bergenstoget plyndret i natt (film)|Bergenstoget plyndret i natt]]* (1928).

Lauritz Johnson gav ut romanene *Mens vi venter* (1934) og *Verden det er meg* (1945), reiseskildringen *Bli med til Afrika* (1958) og barndomsfortellingene *Pannekakelua og andre historier* (1968) illustrert av Tønsberg-tegneren Lars Wangensten-Berge. Hans biografi "Onkel Lauritz" er skrevet av Øyvind Hartberg (1986).

## Privatliv
Lauritz Johnson tilhørte en opprinnelig islandsk slekt Johnson. Han var sønn av lærer Jonathan Johnson og gift med danskfødte Birte Hauch (1911–2002). De fikk fire barn, bl.a. NRK Fjernsynets hallodame Kristin Johnson og bedriftsrådgiver Gisle Espolin Johnson, Oslo. Blant de ti barnebarna er skuespiller Jonathan Espolin Johnson.
## Rreferanser


## Eksterne lenker
* 
* Omtale og radioopptak fra NRK
* Om Onkel Lauritz og Teodor
* Barndomsminner fra Tønsberg og «Pannekakelua»
Beninbukta

**Beninbukta** er den delen av Guineabukta som ligger mellom Kapp St. Paul i Ghana og utløpet av Nun, en munningsarm i Nigerdeltaet.

Området innafor Beninbukta var et kjerneområde for handelen med slaver fra Afrika, og fikk navnet Slavekysten.

## Referanser
Niagarafossen

:*for fossefallene i [[Niagaraelven]], se [[Niagarafallene]]*

**«Niagarafossen»** er en skillingsvise som er kjent i Norge fra 1909. Visa handler om en ulykke i de berømte fossefallene, og er innspilt på *[[Frem fra Glemselen kap. 7]]* med Rita Engebretsen.

## Teksten
#Det største fossefall som finnes her på jorden,er Niagarfossen grenseløse stup,dens vanne lyder lik en overmektig torden,som hastig styrter ned mot avgrunnveldets dyp.Til dette fossefall det også seg knytteret sant alvorlig drama som har hendt en gang,og mens du sitter ned en liten stund og lytter,vil jeg fortelle deg det i en liten sang.
#En sommerdag mens solen seg i vannet spegler,og morgenduggens rene dråper dufter bort,en munter ungdomsflokk utover vannet seiler,et stykke ovenfor det fall som er så stort.Mens de i likegyldihet med strømme føresog morer seg omkring en flaske brennevin,en mann fra stranden roper høyt og dem advarerat de må ro i hast mot elvestranden inn.
#Men mannens rop kan ei bevege disse dårer, de vet jo selv at fossen straks er nedenfor,men stoler på sin egen kraft og båtens årer,når bare de får fatt i årene og ror.Men enn en gang det ropes høyt fra elvestranden:Se Niagarafossen hastig nærmer seg,da svarer de med hån i munnen på hverandre:Det vet vi selv, og ti nå bare still med deg.
#Med strømmen driver de framdeles vilt nedover,og glemmer alt ved brennevinets søte rus,men endelig de nu ei dette lengre våger,men våkner opp og hører fossens ville brus.I hast de så får fatt i begge båtens årer,og tror så trygt at de på land skal være snart,men stakkars disse arme drukkenskapens dårer,thi båten drives nu alt med en veldig fart.
#Til alles skrekk de ser den ene åre briste,og tenk hva hjelper disse høye nådens rop,først nå sin egen blinde selvtillit de mister,og eier ikke mer igjen et fnugg av håp.Med hyl og jammerskrik de ubønnhørlig rives,med lynets hastighet mot avgrunnveldets dyp,et øyeblikk som ei av noen kan beskrivesi dypet gjemmes de midt i sin drukkenskap.
#Hva synes du som til denne sangen lytter,går du med strømmen mot den skrekkelige grav,om du ved nådens kall anledningen benytter,at du må ro i land fra syndens ville jag.Det er så trygt å sette foten på det tørre,ved nådens strand på blodets faste klippegrunn,og slippe famle om i blinde her å spørre:Mon jeg blir liggende på Niagaras bunn.
Fylkesvei 6836

**Fylkesvei 6836 (Fv6836)** går mellom Dalbygda og Grandan i Indre Fosen kommune.

Før Trøndelag fylke ble opprettet 1. januar 2018 hadde veien betegnelsen fylkesvei 86 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Biafrabukta

**Biafrabukta**, eller **Bonnybukta**, er den delen av Guineabukta som ligger mellom utløpet av munningsarmen Nun i Nigerdeltaet og Kapp Lopez i Gabon. Bukta har fått navn etter regionen Biafra i Nigeria. Navnet Bonny stammer fra havnebyen Bonny i Nigerdeltaet.

## Referanser


## Eksterne lenker
*
Magnet (andre betydninger)

**Magnet** kan referere til:
* Magnet, et objekt med magnetfelt
* Magnet (musiker), alias Even Johansen
* Magnet (album), et musikkalbum av Subgud
* Magnet (Teigen-album), et musikkalbum av Jahn Teigen
Filter U.S.

**Filter US Recordings** er et plateselskap som publiserer det California-baserte musikkmagasinet *Filter*.  Blant de nåværende artistene finner man Magnet (musiker) og Amusement Parks on Fire.

## Eksterne lenker
* Filter US Recordings offisielle sider
Amusement Parks on Fire

**Amusement Parks on Fire** er et britisk indierock-band som blir distribuert på plateselskapet Filter U.S.

## Diskografi

* *Amusement Parks on Fire* (2005)
* *Out of the Angeles* (2006)

## Eksterne lenker
* 
* 
* 
*  Amusement Parks on Fire på YouTube
Bab el-Mandeb

**Bab el-Mandeb** – også *Bab el-Mandab* eller *Bab al-Mandab* – ( arabisk: باب المندب, «Tåreporten») er det trange sundet som forbinder Rødehavet med Adenbukta og Indiahavet. Det er ca. 30 km fra Ras Menheli i Jemen til Ras Siyyan i Djibouti.

Sundet har fått navnet sitt på grunn av farene ved navigeringen.

## Referanser


## Eksterne lenker
*
Dhirana

**Dhirana** er en liten by i delstaten Himachal Pradesh i India.

## Annet
*Dalip Singh (The Great Khali) fra World Wrestling Entertainments *[[Extreme Championship Wrestling|ECW]]* ble født i Dhirana.
The Low Frequency in Stereo

**The Low Frequency in Stereo** er et lo-fi post-rockband fra Haugesund som ble startet i 2001.

## Diskografi
### EP-er
* *7” Die Electro Voice/Low Frequency* (Rec 90, 2001)
* *10” Moonlanding EP* (CCAP, 2001)
* *7" The Low Frequency In Stereo* (F-Spin Records, 2002)
* *Astro Kopp EP* (Rec 90, 2005)
* *21/Jimmy Legs double a-side 7"* - (Gigantic Music, USA, 2007)

### Album

* *The Low Frequency in Stereo* (Rec 90, 2002)
* *Travelling Ants who Got Eaten by Moskus* (Rec 90, 2004)
* *The Last Temptation Of... The Low Frequency in Stereo* (Rec 90, 2006)
* *Futuro* (Rune Grammofon, 2009)
* *Pop Obskura* (Long Branch Records, 2013)

## Eksterne lenker
* 
* 
*  The Low Frequency In Stereo offisielle nettsted
Fylkesvei 6922

**Fylkesvei 6922 (Fv6922)** går mellom Verrabotn i Indre Fosen og Meltingen i Inderøy kommune. Veien ble asfaltert i 2018-19.

Før Trøndelag fylke ble opprettet 1. januar 2018 hadde veien betegnelsen fylkesvei 193 (Nord-Trøndelag).

1. januar 2020 ble Verran kommune oppløst, Verrabotn grunnkrets ble overført til Indre Fosen kommune. 

## Kommuner og knutepunkter

## Referanser


## Eksterne lenker
* Vegvesenets vegkart 
*
Metodistkirken i Bodø

**Metodistkirken i Bodø** var en kirke drevet av metodistene i Bodø.

Menigheten ble etablert i 1890 og fikk sin første kirke noen få år senere, denne kirken ble som mesteparten av Bodø sentrum bombet og totalskadd 27. mai 1940.

Kirken ble gjenoppbygget etter krigen, men den nye kirken ble bygget i prinsens gate like ved rådhuset.

Grunnet synkende medlemstall og store vedlikeholdsutgifter ble kirken avvigslet 4. juni 2006 og revet noe senere.

Kirken hadde ved rivingen 24 medlemmer, og fikk et nytt forsamlingslokale i Prinsensgate 113 B. Dette lokalet ble innviet som kirke søndag ‎24. ‎august ‎2008 og er fortsatt i bruk som metodistkirke.

## Eksterne lenker
* En salme ved kirkens slutt – Avisa Nordland
KNM «Hinnøy» (M343)

**KNM «Hinnøy»** er et minejaktfartøy i Oksøy-klassen. Det er en del av 1. Minerydningsskvadron ved Haakonsvern Orlogsstasjon utenfor Bergen. . I 2006, 2010, 2014 og 2022 var KNM «Hinnøy» Norges bidrag i NATOs stående minerydderstyrke; SNMCMG1.

## Galleri

Fil:KNM «Hinnøy».jpg|KNM «Hinnøy» i Arendal 2012 
Fil:KNM «Hinnøy» 2.jpg|«Hinnøy» i havn i Arendal 2012 
Fil:Mistral SAM.jpg| Mistral SAM på «Hinnøy» 
Fil:MiniU.jpg|Pluto Plus AUV for undervannsøk etter miner på KNM «Hinnøy» 


## Referanser


## Eksterne lenker
*
Fylkesvei 6936

**Fylkesvei 6936 (Fv6936)** går mellom Gangstadhaugen og Røvik i Inderøy kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 229 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Mannhullet

**Mannhullet** er en linjeforening for sivilingeniørstudenter på studieprogrammet for marin teknikk ved NTNU. Linjeforeningen Mannhullet ble grunnlagt 31. januar 1917 og har i uavbrutt tradisjon siden da holdt stand som en av Trondheims mest aktive linjeforeninger.

## Historie
Linjeforeningens tradisjoner kan spores helt tilbake til 1917. 

Fram til 1948 kunne studenter ved Maskin B (Maskinavdelingens linje B; "Skipslinjen") bli med i A/F Smørekoppen, da valgte foreningen valgte å henvise disse studentene videre til Mannhullet.

## Organisering
I dag består Mannhullet av en rekke undergrupper. Blant foreningens ulike arrangementer bør Skiregattaen, Mi(d)T-revyen, RUKA, Steinbitens bursdag og Barslingen nevnes. Linjeforeningen disponerer egen seilbåt og motorbåt, henholdsvis Steinbiten III og Havfruen V.  

Linjeforeningen drives til daglig av et eget styre. I tillegg til dette styret er Mannhullet delt opp i undergrupper.  

## Navn
Et mannhull er en åpning i en stålkonstruksjon, f.eks. et skipskrog, der man kan krype igjennom. Et mannhull brukes f.eks. til inspeksjon av lukkede tanker. 

## Se også
* Tåkeluren, undergruppe av Mannhullet.

* Linjeforeninger ved NTNU

## Referanser


## Litteratur
* 
* 
* 
* 

## Eksterne lenker
*
*
Goðafoss

**Goðafoss** (*Gudenes foss*) er en foss i Skjálfandafljót nord på Island, under 20 km øst for Akureyri. Fossen ligger langs riksveg 1 i Þingeyjarsveit. Den er ca. 12 meter høg og en av Islands store turistattraksjoner.

Goðafoss fikk sitt navn etter at lovsigermannen Torgeir fra Ljósavatn (Þorgeir Ljósvetningagoði) kastet de hedenske gudebildene (*goð*) i fossejuvet etter at kristendommen ble vedtatt på Alltinget i 1000.

## Eksterne lenker
*
KNM «Oksøy» (M340)

**KNM «Oksøy»** var det første minejaktfartøyet av Oksøy-klassen. Fartøyet ble satt i tjeneste i 1994.

I februar 2005 gikk KNM «Oksøy» på grunne i Hjeltefjorden utenfor Bergen og fikk en flenge i skutesiden som gikk over mer enn halve fartøyets lengde. En eventuell reparasjon ville blitt svært kostbar så man bestemte i stedet å oppgradere KNM «Rauma» som lå i opplag ved Haakonsvern orlogsstasjon. KNM «Oksøy» ble så lagt i opplag som delebåt for de andre fartøyene i klassen.

I januar 2009 ble hun lagt ut for salg sammen med minesveiperen KNM «Glomma».

## Referanser
Fossum hovedgård

**Fossum hovedgård** har flere betydninger:

* Fossum hovedgård i Skien
* Fossum hovedgård i Modum, nå nedbrent
Kranselag

**Kranselag, **også kalt **sperreskål **eller **mønsåsfest**, er en gammel byggetradisjon som gikk ut på at snekkerne setter opp en krans eller busk i mønet når bygget var under tett tak. Byggherren spanderte så en fest på snekkerne innen en uke. I dag er dette gjerne en gave (typisk rødvin eller konjakk) eller et måltid (snitter, pizza, eller lignende). Holdes festen i tide henges det til takk opp flagg eller en blomsterkrans på et synlig sted, vanligvis i mønsåsen på saltak, ellers i et hjørne av flattaksbygg. Dersom dette ikke gjøres innen en uke etter kransen/busken er reist, vanker det i stedet en fillemann eller mønsåskall. «Fillemann» er en tradisjon i byggebransjen som består i at håndverkere henger opp en dukke på nybygget når byggherren ikke har sørget for at det blir avholdt kranselag innen en uke etter at bygget har kommet under tak.

Tradisjonen har røtter som lar seg spore tilbake til Sentral-Europa omkring 1400-tallet, men er forskjellig fra land til land. I Polen heises en pyntet eviggrønn busk opp sammen med siste taksperre eller toppelement, mens danskene bruker tre kranser i sperrene.

## Referanser


## Kilder
* 

## Eksterne lenker
*
Telegrafbukta

**Telegrafbukta** er en strand og et populært parkområde på sørvestspissen av Tromsøya i Tromsø. Stedet er ironisk omtalt som «Tromsøs Gran Canaria». På sommeren kan stranden av og til skilte med tosifret badetemperatur. Parken ligger i nærheten av Tromsø Museum.

Telegrafbukta er også åsted for den årlige Buktafestivalen, en av Nord-Norges mest populære musikkfestivaler. Musikkfestivalens 16 000 besøkende fører til en viss slitasje på naturen i området, noe som har ført til debatt om musikkfestivalen bør flyttes.
I tillegg er det tradisjon at russen har offentlig festing fra 1.-16. mai i forbindelse med russetiden.

## Galleri

Fil:Tromsø. Telegrafbukta.jpg|Telegrafbukta i mars
Fil:Panorama Telegrafbukta (17332697475).jpg|Telegrafbukta i månedsskiftet april-mai
Fil:Telegrafbukta,_Tromsø_33.jpg|Telegrafbukta i mars 2019
Fil:Telegrafbukta,_Tromsø_30.jpg|Telegrafbukta i mars 2019


## Referanser


## Eksterne lenker
* Tromsø kommunes presentasjonsside 
* Buktafestivalen